Loodus on Ameerikas ääretult lopsakas, pakkudes fantastilisi  vaateid mägedele, jugadele, liivarandadele. Oleme nüüd paar nädalavahetust linnast väljaspool ringi sõitnud, käinud vaatamas kärestikke, jalutanud ookeani ääres, imetlenud maalilist maastikku ja kadestanud lilleklumpidesse uppunud häärbereid kesk seda maalilist maastikku. Tõesti, ka kõige kvaliteetsem foto või film ei suuda edasi anda seda võimsust ja ilu, mida pakub siinne loodus, liiatigi siis minu amatöörfotod või -kirjeldused. Seda kõike peab ise nägema ja kuulma!